ಸದ್ಯಕ್ಕೆ, ಹೊನೊಲುಲುವಿನಲ್ಲಿ ಯಾವುದೇ ನಗರವಲಯ ರೈಲ್ವೆ ಸಾರಿಗೆ ವ್ಯವಸ್ಥೆಯಿಲ್ಲ. ಆದರೂ, ಎರಡನೆಯ ವಿಶ್ವಯುದ್ಧಕ್ಕೆ ಮುಂಚೆ ಹೊನೊಲುಲುವಿನಲ್ಲಿ ವಿದ್ಯುತ್‌-ಚಾಲಿತ ರೈಲ್ವೆ ಗಾಡಿಗಳನ್ನು ಓಡಿಸಲಾಗುತ್ತಿತ್ತು. ಹೊನೊಲುಲು ನಗರ ಮತ್ತು ಕೌಂಟಿ ಸರ್ಕಾರವು ಸದ್ಯಕ್ಕೆ ಒಂದು ಸಾರಿಗೆ ಮಾರ್ಗವನ್ನು ಯೋಜಿಸುತ್ತಿದೆ. ಇದರಂತೆ ಹೊನೊಲುಲು ಮತ್ತು ನಗರದ ಪಶ್ಚಿಮದಲ್ಲಿರುವ ಹೊರವಲಯ ಹಾಗೂ ಒವಾಹುವಿನ ದಕ್ಷಿಣ ಭಾಗದಲ್ಲಿರುವ ಪ್ರದೇಶದ ನಡುವೆ ಈ ರೈಲು ಸಾರಿಗೆ ಸೇವೆ ಲಭ್ಯವಾಗಲಿದೆ. ಹೊನೊಲುಲು ಉನ್ನತ-ಕ್ಷಮತಾ ಸಾರಿಗೆ ಮಾರ್ಗದ ಯೋಜನೆಯು ಲೀವರ್ಡ್‌ ಒವಾಹು ಮೂಲದ ಪ್ರಯಾಣಿಕರು ಕಡಿಮೆ ಸಮಯದಲ್ಲಿ ತಮ್ಮ ಗಮ್ಯಸ್ಥಳ ತಲುಪಲು ಬಹಳ ಉಪಯುಕ್ತವಾಗಲಿದೆ. ಆದರೆ, ದುಬಾರಿ ವೆಚ್ಚ ಹಾಗೂ ಸ್ಥಳೀಯ ಹವಾಯಿ ಸಮಾಧಿಗಳು ಸೇರಿದಂತೆ ಪರಿಸರದ ಮೇಲೆ ಉಂಟಾಗುವ ನಕಾರಾತ್ಮಕ ಪ್ರಭಾವಗಳು, ಹಾಗೂ ನಗರದ ಅಂದ ಕೆಡಿಸಬಹುದೆಂದು ಈ ರೈಲ್ವೆ ಮಾರ್ಗವು ವ್ಯಾಪಕ ಟೀಕೆ ಎದುರಿಸುತ್ತಿದೆ.

ಪಟ್ಟಣ/ನಗರವ್ಯಾಪ್ತಿ
ರೈಲ್ವೆ ಸಾರಿಗೆ
ಪ್ರದರ್ಶನ ಕಲೆಗಳು
ಸಾರ್ವಜನಿಕ ಗ್ರಂಥಾಲಯಗಳು